Tallinna Muusikakeskkool

pisi|Tallinna Muusikakeskkooli õppehoone aadressil Vabaduse puiestee 130
Tallinna Muusikakeskkool (lühend TMKK) oli aastatel 1961–2022 tegutsenud riigikool Tallinnas aadressil Vabaduse puiestee 130. 

Tallinna Muusikakeskkool avati 1961. aastal Tallinna Riikliku Konservatooriumi juurde, et koolitada orkestrantide ja muusikakoolidele õpetajaid. Õppetöö toimus kuni 1969/1970. õppeaastani aadressil Suvorovi puiestee (tänapäeva Kaarli puiestee) 3 ning Tallinna 22. Keskkooli ruumides, seejärel koliti Kivimäele aadressil Vabaduse puiestee 130 asuvatesse ruumidesse.

Tallinna Muusikakeskkool lõpetas tegevuse 2022. aasta kevadel. 1. septembril 2022 algas õppetöö Tallinna Muusikakeskkooli, Georg Otsa nimelise Tallinna Muusikakooli ja Tallinna Balletikooli baasil rajatud Tallinna Muusika- ja Balletikoolis, mis asub Tallinnas aadressil Pärnu maantee 59.Tallinna Muusika- ja Balletikool. Haridus- ja Teadusministeeriumi veebisait.

 DirektoridKooli ajalugu. Tallinna Muusikakeskkooli veebisait. 

 1961–1965 Eugen Kapp
 1965–1968 Jüri Plink
 1968–1975 Endel Loitme
 1975–1977 Harald Aasa
 1977–1987 Ants Elvik
 1987–1991 Jüri Plink
 1991–2005 Tiina Ehin
 2005–2021 Timo Steiner

 Õppetöö 
Tallinna Muusikakeskkoolis õppis lapsi ka väljastpoolt Tallinna. Neid majutati ühiselamus. Koolil oli ka võimla. Õppetöö toimus kahes tsüklis, mõlema tsükli (üldained ja muusikaained) läbimine oli õpilasele kohustuslik. Tallinna Muusikakeskkoolis on õppinud ja/või õpetanud paljud tänapäeva Eesti muusikud. Tallinna Muusikakeskkool oli Eesti Muusika- ja Teatriakadeemia baaskool, sõltuvalt aastast ja lennust jätkas 80–100% kooli lõpetanutest õpinguid Eesti Muusika- ja Teatriakadeemias, ülejäänud muudes (muusika)kõrgkoolides.

 Kollektiivid 
 Tallinna Muusikakeskkooli noortekoor. Asutatud 1961. aastal. Dirigent Ingrid Kõrvits. Hääleseadja Jaanika Kuusik.
 Tallinna Muusikakeskkooli lastekoor. Asutatud 1961. aastal. Dirigent Ingrid Kõrvits.
 Tallinna Muusikakeskkooli 1. klassi mudilaskoor. Asutatud 2006. aastal. Dirigent Mall Ney. 
 Tallinna Muusikakeskkooli mudilaskoor. Asutatud 1961. aastal. Dirigent Jaanika Kuusik.   
 Tallinna Muusikakeskkooli poistekoor. Asutatud 1969. aastal. Dirigent Janne Fridolin.  
 Tallinna Muusikakeskkooli kammerkoor. Asutatud 1969. aastal. Dirigent Janne Fridolin. Hääleseadja Triin Ella.
 Tallinna Muusikakeskkooli sümfooniaorkester. Asutatud 1987. aastal. Dirigent Jaan Ots. 
 Tallinna Muusikakeskkooli puhkpillisümfoonikud. Dirigent Aavo OtsTallinna Muusikakeskkool. Rahvakultuuri Keskus.

 Viited 

Kirjandus
 Tallinna Muusikakeskkool 1961–1991 (koostaja Maire Toom). Tallinn : Fratres, 1991
 Tallinna Muusikakeskkool (toimetaja ja eessõna: Tiina Ehin). Tallinn : Tallinna Muusikakeskkool, 2001

 Artiklid 
 Linda Järve. Kaks haridust ühe katuse all. / Õpetajate Leht, 2. november 2001. Lk 12
 Helen Eelrand. Muusikakool vireleb maja ootel. / Eesti Päevaleht, 25. jaanuar 2005
 Parts lubas uut muusikakooli. / Linnaleht, 2. veebruar 2005. Lk 10
 Muusikakeskkooli lastekoor võitis maineka konkursi. / Nõmme Sõnumid, 4. november 2005. Lk 3
 Tallinna Muusikakeskkooli õpilased võidukad rahvusvahelisel kammeransamblite konkursil. / Muusika 2006, nr. 1. Lk 35.
 Anu Veenre. Tallinna Muusikakeskkoolil on tuhat vilistlast. / Õpetajate Leht, 9. veebruar 2007. Lk 20

 Helisalvestis 
 Tallinna Muusikakeskkooli 2002. a. lõpetajate kontsert-aktus. Tallinna Muusikakeskkooli sümfooniaorkester, dirigent Toomas Kapten. Tallinn : Tallinna Muusikakeskkool, 2002. 1 CD (70'11). Sisukord : 1. Süit C-duur kahele trompetile, keelpillidele ja continuole / H. I. F. Biber ; esit.: Mihkel Pulk, Karlis Saar. 2. Viiulikontsert D-duur op 35 : II ja III osa / P. Tšaikovski ; esit.: J. Õunapuu. 3. Labürint / L. Jürgens ; esit.: Liis Jürgens. 4. Viiulikontsert nr 2 g-moll op. 63 : I Allegro moderato / S. Prokofjev ; esit.: Kristjan [H]allik. 5. Klaverikontsert nr 1 b-moll op 23 : I Allegro non troppo molto maestoso / P. Tšaikovski ; esit.: Mihhail Gerts'' 

 Välislingid 
 Tallinna Muusikakeskkooli koduleht
 Tallinna Muusikakeskkooli põhimäärus. Vastu võetud haridusministri 4.04.2002. a määrusega nr 28 (RTL 2002, 48, 661) jõustus 14.04.2002.

Kategooria:Nõmme linnaosa ehitised
Kategooria:Tallinna endised koolid